**Медиакоммуникацияның лингвистикалық ерекшеліктері**

 **13 лекция. Медиамәтіннің мағыналық бейнеленуі**

 Медиалингвистика медиамәтін мағынасын білдіреді деген ой тұжырымдарға назар аударсақ, ауызекі сөздің айтылу мәдениеті де бір деңгейлестікте болуы шарт. Әлеуметтік сана мен тарихи қозғалыстағы қоғамдық өмірдің саяси экономикалық бағытымен қатар өрбитін медиаақпарат кеңістігінің ұлғая түсуі, осыншалықты сөз құдіретімен алмағайып әлемге құлақ түргізіп қойған.

 Демек, бүгінгі медиакоммуникацияның түрлі жанрлық толғамы, халықаралық ортақ тәжірибеге сүйене отырып, өзіндік бағытынан ауытқымай әлеуметтік ортамен тығыз байланыстылығын танытып отыр.

 Ақпараттық кеңістікті қамту күнделікті өмір тұрғысынан тараған обьективті көріністер мен құбылыстардың көрінісінен басталады. Әрбір құбылыстың баяндалуына арқау боларлық мәтіндік жазбалар мен оқылымдардың сыр сипаты, сол іс әрекеттердің бейнеленуімен ғана шектеліп қоймайды. Астарлы сөздер мен образды ойлардың қабысуымен дәнекерленіп, дәлдікті межелейді. Демек, медиамәтін көрермен, оқырман, тыңдармандармен тікелей байланыс құралы. Бейнелі дереккөздер мен дәйексөздер кеңістік пен жұртшылықтың арасын жақындата түсетін ақпарлы өнім. Осы орайда, сөзді тұрақты мағынасында қолданып, қисынды ойлармен жанастыру, оның поэтикалық құрылымын ашып, сөз мағынасының тұрақтылығына әсер етеді.